Rozpipio

La Rozpipio (Anthus roseatus)  estas mezgranda paserina birdo, membro de la genro de pipioj kaj familio de Motaciledoj (kiu enhavas ankaŭ la motacilojn kaj longungulojn) kiu reproduktiĝas en Afganio, Bangladeŝo, Butano, Ĉinio, Sudkoreio, Birmo, Nepalo, Pakistano, Barato, Tajlando kaj Vjetnamio.

Tiu specio estas tre malhelbruna kaj strieca supre. Dum la reprodukta plumaro ĝi havas rozkoloran nuancon en subaj partoj (ĉefe en brusto), kio nomigas la specion kaj en komuna kaj en latina scienca nomoj, kaj kun tre markata malhela strieco en flankoj. En nereprodukta plumaro la rozkolora nuanco malaperas kaj la strieco kovras plej parton de brusto kaj flankoj. Estas tre markata hela superokula strio. La kruroj estas rozkolorecaj.

Origine nomata A. pelopus, tiu nomo rezultis nevalida. Ĝia rilataro restas necertaj; eble formas kladon kun A. pratensis, A. cervinus, A. spinoletta, A. petrosus kaj A. rubescens. Ĝi estas monotipa.

Ĝi reproduktiĝas en montaroj de malproksima okcidenta Ĉinio (okcidenta Ksinjiango) suden al nordorienta Afganio kaj orienten tra Himalajo al nordorienta Barato (Arunaĉal-Pradeŝo), kaj en suda kaj orienta Ĉinio (centra Gansuo orienten probable al Nei Mongol kaj okcidenta Hebejo, suden al suda kaj orienta Ksizango, Junano, okcidenta Guizhou kaj okcidenta Hubejo); probable ankaŭ en pleja norda kaj nordorienta Birmo. Ĝi migras suden vintre al norda Barato (suden ĝis Raĝastano kaj Asamo), Bangladeŝo kaj norda Tajlando. Ili reproduktiĝas en alpaj herbejoj kaj rokaj deklivoj ofte ĉe fandiĝanta neĝo kaj marĉa grundo.

Referencoj
 BirdLife International 2004.  Anthus roseatus.   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Motaciledoj
Kategorio:Birdoj de Azio